Ženskosť

[náhľad|265x265bod|Maľba ''[Venuša so zrkadlom* (asi 1555) od [[Titian]]a so zobrazením [[Venuša (mytológia)|Venuše]], ktorá personifikuje ženskosť]]
*'Ženskosť** alebo **feminita*' (, v [[Slovenčina|slovenčine]] nesprávne nazývaná aj *ženstvo*) je súhrn vlastností, znakov, objektov a [[Rodové role|rolí]], ktoré sa spoločensky posudzujú a sú typické pre [[žena|ženy]] a [[dievča]]tá. Koncept ženskosti skonštruovala spoločnosť a niektoré typy správania, ktoré sa považujú za ženské, dokazujú vplyv kultúrnych aj biologických faktorov. Predmetom otvorenej diskusie však ostáva, do akej miery má na ženskosť vplyv biológia alebo spoločnosť. Každý človek, bez ohľadu na to, akého je [[Pohlavie (biológia)|pohlavia]] alebo [[Rodová identita|rodu]], môže mať črty ženy aj muža. Preto sa ženskosť koncepčne odlišuje od [[Ženské pohlavie|ženského biologického pohlavia]] aj od ženstva.

Medzi vlastnosti, ktoré spoločnosť považuje za tradične ženské, patrí [[pôvab]], [[jemnosť]], [[empatia]], [[pokora]] a [[citlivosť]]. Tieto vlastnosti sa odlišujú v závislosti od spoločnosti alebo jednotlivca a ovplyvňujú ich rôzne sociálno-kultúrne faktory.

==Prehľad a história==
[[Súbor:Sandro Botticelli - La nascita di Venere - Google Art Project - edited.jpg|300px|náhľad|Maľba *Zrodenie Venuše* (1486, [[Uffizi]]) od [[Sandro Botticelli|Sandra Botticelliho]] je klasickým zobrazením ženskosti. [[Venuša (mytológia)|Venuša]] bola [[Rímska mytológia|rímskou]] [[bohyňa|bohyňou]], ktorá sa spája najmä s láskou, krásou a [[pohlavné rozmnožovanie|plodnosťou]].]]

Hoci sú pojmy „ženskosť“ a „[[mužskosť]]“ súčasťou bežnej komunikácie, len minimum vedcov sa zhodlo v tom, čo v skutočnosti znamená ženskosť a mužskosť. Ženskosť vedecká komunita vyjadruje rozličnými jazykovými formami.

V roku 2011 profesorka angličtiny Tara Williamsová naznačila, že už počas [[stredovek]]u, približne v [[14. storočie|14. storočí]], v čase [[Bubonický mor|bubonického moru]] sa v anglicky hovoriacej spoločnosti objavili prvé moderné predstavy o ženskosti. Stredoveké ženy sa nazývali jednoducho a podľa tradičných rolí ženského pohlavia, čiže [[panenstvo a panictvo|panna]], [[manželka]] alebo [[vdova]]. Po tom, čo [[čierna smrť]] v Anglicku vyhubila takmer polovicu populácie, nastala zmena v tradičných rodových rolách, ktorá ženám priniesla nové príležitosti. Už okolo roku 1380 boli v dielach básnika [[Geoffrey Chaucer|Geoffreyho Chaucera]] po prvýkrát použité slova *femininity* (ženskosť) a *womanhood* (ženstvo).

V roku 1949 francúzska intelektuálka [[Simone de Beauvoir]] napísala, že „žiadny biologický, psychologický ani ekonomický osud neurčuje figúru, ktorú v spoločnosti predstavuje ľudská žena“ a že „človek sa ňou nerodí, ale skôr sa ňou stáva“. V roku 1959 túto myšlienku prevzal kanadsko-americký sociológ [[Erving Goffman]] a v roku 1990 americká filozofka [[Judith Butlerová]], ktorá teoretizovala, že rod nie je fixný ani vrodený, ale skôr súbor praktík a vlastností definovaný spoločnosťou, ktoré sa časom začali [[Označenie (sociológia)|označovať]] ako ženské alebo mužské. Goffman tvrdil, že ženy sú socializované tak, aby prezentovali samé seba ako „vzácne, ozdobné a krehké, neinštruované a nevhodné na čokoľvek, čo vyžaduje námahu ich svalstva“ a aby prejavovali „plachosť, rezervovanosť a prejavy krehkosti, strachu a neschopnosti“.

V [[30. roky 20. storočia|30. rokoch 20. storočia]] psychológovia Lewis Terman a Catherine Cox Milesová iniciovali snahy vedcov odmerať ženskosť a mužskosť. Dôležitú úlohu medzi výskumníkmi a psychológmi zohral Termanov a Milesovej model mužskosti a ženskosti, pretože formoval rané štúdium [[Rodová rovnosť|rodovej rovnosti]]. Model predpokladal, že ženskosť a mužskosť sú vrodené a stabilné vlastnosti človeka, ktoré je náročné odmerať a sú zásadne protichodné. Tiež naznačoval, že odchýlky alebo nerovnováha medzi týmito vlastnosťami by mohli prispieť k poruchám duševného zdravia. Moderná psychológia túto myšlienku vo veľkej miere spochybňuje.

Popri [[feminizmus (hnutie)|feminizme]] 70. rokov 20. storočia sa výskumníci začali odkláňať od pôvodného modelu mužskosti a ženskosti a začali sa zaujímať o [[hermafroditizmus|androgýniu]]. Inventár pohlavných rolí Sandry Bemovej a dotazník Personal Attributes Questionnaire (PAQ) vznikli na to, aby v samostatných škalách dokázali odmerať ženskosť a mužskosť. Pomocou týchto testov výskumníci zistili, že tieto dve dimenzie sa menili nezávisle od seba. To spochybňuje skorší pohľad na ženskosť a mužskosť, kde boli zistené protichodné vlastnosti.

Feministky druhej vlny, ktoré ovplyvnila Beauvoirová, verili, že hoci sú biologické rozdiely medzi ženami a mužmi vrodené, koncepty ženskosti a mužskosti skonštruovala kultúra. Ženám sa pripisovali vlastnosti ako [[Pasivita (psychológia)|pasivita]] a [[Neha|nežnosť]], mužom sa pripisovali vlastnosti [[Agresia (psychológia)|agresivita]] a [[inteligencia]]. Podľa feministiek druhej vlny sa následne dievčatá, aby sa prispôsobili ženským hodnotám a správaniu, socializovali pomocou [[Hračka|hračiek]], hier, [[Televízia (prenos)|televízie]] a [[Škola|školy]]. V roku 1963 americká feministka Betty Friedanová vo svojej významnej knihe *The Feminine Mystique* napísala, že kľúč k podmaneniu žien spočíva v sociálnej konštrukcii ženskosti, ktorá je podobná deťom, pasívna a závislá, a volala po „drastickej zmene [[Zobrazovanie|zobrazovania]] ženskosti v kultúre“.

== Referencie ==


== Literatúra ==
* HOLMES, Janet; MARRA, Meredith (Eds.). *Femininity, Feminism and Gendered Discourse: A Selected and Edited Collection of Papers from the Fifth International Language and Gender Association Conference (IGALA5)''. Cambridge Scholars Publishing, 2010. .

## Pozri aj
* butch a femme
* efeminácia
* femboy
* ideál ženskej krásy
* ženská psychológia
* feminizmus
* feminizácia (sociológia)
* rodové vyjadrenie
* rodová identita
* rodová rola
* štúdium rodu
* girly girl
* lipstick feminism
* lipstick lesbian
* marianizmus
* mužnosť
* prirodzenosť versus výchova
* otokonoko
* rozlišovanie medzi pohlavím a rodom
* sociálna konštrukcia rodu
* sociológia rodu
* transfeminita

## Iné projekty

## Zdroj

Kategória:Žena
Kategória:Psychológia
Kategória:Feminizmus